CELEX: C2006/036/39
Language: et
Date: 2006-02-11 00:00:00
Title: Kohtuasi C-402/05 P: Yassin Abdullah Kadi  17. novembril 2005.  aastal esitatud apellatsioonkaebus Esimese Astme Kohtu (teine koda laiendatud koosseisus)  21. septembri 2005.  aasta otsuse peale kohtuasjas T-315/01: Yassin Abdullah Kadi  versus  Euroopa Liidu Nõukogu ja Euroopa Ühenduste Komisjon

11.2.2006   
            
            
               ET
            
            
               Euroopa Liidu Teataja
            
            
               C 36/19
            
         Yassin Abdullah Kadi 17. novembril 2005. aastal esitatud apellatsioonkaebus Esimese Astme Kohtu (teine koda laiendatud koosseisus) 21. septembri 2005. aasta otsuse peale kohtuasjas T-315/01: Yassin Abdullah Kadi versus Euroopa Liidu Nõukogu ja Euroopa Ühenduste Komisjon
   (Kohtuasi C-402/05 P)
   (2006/C 36/39)
   Kohtumenetluse keel: inglise
   Yassin Abdullah Kadi, elukoht Jeddah (Saudi-Araabia) esitas 17. novembril 2005 Euroopa Ühenduste Kohtule apellatsioonkaebuse Euroopa Ühenduste Esimese Astme Kohtu (teine koda laiendatud koosseisus) 21. septembri 2005. aasta otsuse peale kohtuasjas T-315/01: Yassin Abdullah Kadi versus Euroopa Liidu Nõukogu ja Euroopa Ühenduste Komisjon. Hageja esindajad on Ian Brownlie, CBE QC; David Anderson, QC; barrister Pushpinder Saini ja solicitor Guy Martin, kohtudokumentide kättetoimetamise aadress Luxembourgis.
   Apellatsioonkaebuse esitaja palub Euroopa Kohtul:
   
               a)
            
            
               tühistada Esimese Astme Kohtu otsus tervikuna;
            
         
               b)
            
            
               tuvastada, et nõukogu 27. mai 2002. aasta määrus (EÜ) nr 881/2002 (1) on tühine,
            
         
               c)
            
            
               mõista apellatsioonkaebuse esitaja apellatsioonkaebuse esitamisega ja Esimese Astme Kohtu menetlusega kaasnenud kohtukulud välja nõukogult ja/või komisjonilt.
            
         Väited ja argumendid:
   Hageja väidab, et Esimese Astme Kohus tegi õigusliku vea leides, et EÜ artikkel 308 koostoimes EÜ artiklitega 60 ja 301 on piisav õiguslik alus määrusele nr 881/2002.
   Lisaks väidab hageja, et Esimese Astme Kohus tõlgendas asjakohaseid rahvusvahelise õiguse põhimõtteid valesti:
   
               —
            
            
               kohtu otsuses aetakse segi küsimus ÜRO põhikirjast lepinguliste kohustuste allikana erineva küsimusega, mis puudutab julgeolekunõukogu otsuste mõju liikmesriikidele;
            
         
               —
            
            
               kohus tegi õigusliku vea eeldades, et ÜRO põhikirja VII peatüki alusel julgeolekunõukogu vastuvõetud resolutsioonid peavad automaatselt sisalduma siseriiklikus õiguses ja kohtupraktikas;
            
         
               —
            
            
               kohus leidis ebaõigesti, et tal on nüüd pädevus teostada järelevalvet ÜRO põhikirja VII peatüki alusel julgeolekunõukogu poolt vastuvõetud resolutsioonide üle;
            
         
               —
            
            
               kohtu argumentatsioon on sisuliselt vastuolu tema käsitlusega jus cogens'i põhimõttest;
            
         
               —
            
            
               kohus ei hinnanud, milline õiguslik tähendus on sellel, et julgeolekunõukogu ei ole loonud sõltumatut rahvusvahelist kohut.
            
         
      (1)  Nõukogu 27. mai 2002. aasta määrus (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud ja tunnistatakse kehtetuks nõukogu määrus (EÜ) nr 467/2001, millega keelustatakse teatavate kaupade ja teenuste eksport Afganistani, laiendatakse Afganistani rühmitusega Taliban seotud lennukeeldu ning rahaliste vahendite ja muude finantsallikate külmutamist, EÜT L 139, 29.5.2002, lk 9-22.